Catwalk

Catwalk on kapea, usein korotettu käytävä, jolla mallit kävelevät muotinäytöksissä esitellen vaatteita ja asusteita. Catwalkia voidaan pitää muotinäytöksen näyttämönä.

Ensimmäiset muotinäytökset pidettiin asiakirjojen mukaan 1800-luvun lopussa, joten myös catwalkin historia juontaa juurensa 1800-luvun loppuun tai 1900-luvun alkuun.

Catwalkin nimi tulee korkeat rakennukset yhdistävistä, kävelyyn tarkoitetuista käytävistä ja kissan ylvästä kävelytyyliä muistuttavasta mallien liikehtimistavasta.

 Aiheesta muualla 

Luokka:Muoti
Luokka:Englanninkieliset sanat ja sanonnat